polyglot-tagger/wikipedia-language-snippets-filtered huggingface dataset:
ཆུ་བོ་གངྒ་གང་ལས་བྱུང་བ་དང་།་ཇི་ལྟར་བྱུང་བ།་འབྱུང་བའི་རྒྱུ་རྐྱེན། བྱུང་རྗེས་ཀྱི་གཏམ་བརྒྱུད་ཡ་མཚན་པ་དུ་མ་རིག་བྱེད་ཀྱི་ཀྱི་ལྷ་སྒྲུང་ལས་བྱུང་བ་དེ་དག་ལ་གཞིར་བཅོལ་ནས་མིང་གི་རྣམ་གྲང་མང་པོ་བཟོས་ཏེ། ། པཎྜི་ཏ་འཆི་མེད་སེངྒེས་མངོན་བརྗོད་ཀྱི་བསྟན་བཅོས་འཆི་མེད་མཛོད་ལས།
ཞེས་གངྒའི་མིང་གི་རྣམ་གྲངས་བཅུ་གཅིག་ཙམ་བྱས་པ་དང་། པཎྜི་ཏ་གནས་བརྟན་དཔལ་རིགས་མཆོག་དཔལ་ཡེ་ཤེས་ཀྱིས་སྒྲ་གཅིག་དོན་མང་ནོར་བུའི་ཕྲེང་བ་ལས།
ཞེས་ཏྲི་ཤྲོ་ཏ་སའི་མིང་གཅིག་ཉིད། ལྷའི་ཆུ་བོ་དང་། གངྒཱའི་ཆུ་བོ། མཐོ་རིས་འདབ་གསུམ་ལ་འཇུག་པ་བཤད་པས་ཀྱང་མཚོན་ཏེ། དེ་དག་ལ་བརྟེན་ནས། མངོན་བརྗོད་མང་པོ་ཞིག་གི་མགོ་ཁུངས་ནི་རིག་བྱེད་ཀྱི་གཏམ་བརྒྱུད་དག་ལ་བརྟེན་ནས་བྱུང་བའི་གནས་ལུགས་དེ་ཉིད་ཤེས་ནུས་པ་ཞིག་ཡིན།
དོན་གཅིག་ལ་མིང་མང་པོ་འཇུག་པ་ནི། དངོས་པོ་གཅིག་ལ་དངོས་བཏགས་འདྲ་འབྲེལ་ཅི་རིགས་སྣ་ཚོགས་པའི་སྒོ་ནས་མིང་གི་རྣམ་གྲངས་མང་པོ་བཏགས་པའི་མངོན་བརྗོད་དེ། འཆི་མེད་མཛོད་ལས།
ལྷ་ ལེགས་བྲིས། འཆི་མེད། སྐབས་གསུམ་པ། མཁར་ཉལ། ཚིགས་བཟང། ཚིག་མདའ་ཅན། མེ་ཞལ། རྣམ་སད།
ནམ་མཁའ་ ལྷ་ལམ། སྤྲིན་ལམ། རྒྱུ་སྐར་ལམ། ཀུན་གསལ། ཆུ་མཐོང། གནམ་དགུང། ཀུན་ཁྱབ་
མངོན་བརྗོད་ཀྱི་མིང་གི་དབྱེ་བ་ནི། མིང་གཅིག་དོན་མང་པོ་ལ་འཇུག་པ་དང༌། དོན་གཅིག་ལ་མིང་མང་པོ་འཇུག་པ། གྲངས་ཀྱི་མངོན་པར་བརྗོད་པ་སོགས་དུ་མ་ཡོད་དེ།
ཕྲུ་གུ་བདེ་ཐང་ངང་སྐྱེས་ཏེ་འཚར་ལོངས་ཡོང་རྒྱུ་ནི་ཕ་མ་ཀུན་གྱི་བསམ་འདུན་ཆེ་ཤོས་ཡིན། དེ་ལྟ་བུའི་བསམ་འདུན་མངོན་འགྱུར་ཡོང་བར་ཐོག་མར་མངལ་འཁོར་བའི་བརྒྱུད་རིམ་ནང་བདེ་སྲུང་གི་ལས་ཀ་ཡག་པོ་བསྒྲུབ་དགོས་པ་དེ་ཡིན།
ནང་པའི་དུས་ཆེན་བཞི་ནི་བདག་ཅག་གི་སྟོན་པ་ཐུབ་པའི་དབང་པོ་དེ་ཉིད་ཀྱི་མཛད་ཆེན་བཞི་ཡིན་ལ།
དགེ་ལེགས་བརྩེ་ཆེན་རྦ་རླབས་ལྦུ་ཕྲེང་འགོག་མེད་གནམ་མཐོངས་དབྱིངས་སུ་འཕྱུར་བའི་རྨད་བྱུང་ཐུགས་བསྐྱེད་རྒྱ་མཚོའི་ཀློང༌།།
ཁ་འབབ་རྣམ་བཞིའི་རྡུལ་གྱིས་མཚོན་མིན་གྲངས་མེད་བསྐལ་བར་བསོད་ནམས་ཡེ་ཤེས་རྣམ་མང་རིན་ཆེན་རྡུལ་ཚོགས་བརྩེགས།།
ལུས་མེད་དཔུང་བཅས་ས་འོག་བཅིངས་ཏེ་སྟོབས་བཅུའི་གསང་བ་བསམ་མི་ཁྱབ་པའི་བདུད་རྩིའི་གོ་འཕང་ལ་རེག་པ།།
གཽ་ཏཾ་རིགས་འཁྲུངས་ཐུབ་པ་ཕྱོགས་ལས་རྣམ་པར་རྒྱལ་དེའི་ཞབས་ཀྱི་པདྨོ་ལྷར་བཅས་འགྲོ་བའི་གཙུག་ན་མཆོད།།
སྟོབས་བཅུའི་དཔལ་མངའ་ཐུབ་པ་ཡོངས་ཀྱི་མཁྱེན་བརྩེ་ནུས་པའི་གསང་བ་མཐའ་དག་གཅིག་ཏུ་སྤུངས་པའི་སྒྱུ་འཕྲུལ་དྲྭ་བ་ལ་ཆཊ་པ།།
ཛམྦུ་ནཱ་དའི་ལྷོ་གླིང་དུམ་དྲུག་ཀཻ་ལ་ཤ་རིར་འོད་གསལ་ལས་ཆད་གདུང་དྲུག་འགྲོ་བའི་བསོད་ནམས་ཟོང་གིས་ཉེར་བསྒྲུབས་པའི།།
ཐུབ་བསྟན་སྤྲིན་གྱི་བ་དན་དཀར་པོས་ས་གསུམ་འབྱུང་པོ་ཉེ་བར་འཚོ་དང་ལྷན་ཅིག་ལུང་རིགས་དབྱར་གྱི་རྔ་གསང་སྒྲོག་མཁས་པ།།
རྣམ་གསུམ་ཐུན་མཚམས་གུར་ཀུམ་རྡུལ་འཆང་འཇམ་མགོན་བླ་མ་ཙོང་ཁ་པ་ཞེས་ཕྱོགས་ཀྱི་བུ་མོའི་རྣ་བའི་རྒྱན་དེས་ཤིས་པ་སྒྲུབས།།
སྡུག་བསྔལ་སྣ་ཚོགས་རྨི་ལམ་བུ་ཤི་ལྟར།། འཁྲུལ་སྣང་བདེན་པར་བཟུང་བས་ཨ་ཐང་ཆད།། དེ་ཕྱིར་མི་མཐུན་རྐྱེན་དང་འཕྲད་པའི་ཚེ།། འཁྲུལ་པར་ལྟ་བ་རྒྱལ་སྲས་ལག་ལེན་ཡིན།།
བྱང་ཆུབ་འདོད་པས་ལུས་ཀྱང་གཏོང་དགོས་ན།། ཕྱི་རོལ་དངོས་པོ་རྣམས་ལ་སྨོས་ཅི་དགོས།། དེ་ཕྱིར་ལན་དང་རྣམ་སྨིན་མི་རེ་བའི།། སྦྱིན་པ་གཏོང་བ་རྒྱལ་སྲས་ལག་ལེན་ཡིན།།
དེ་ནས་དགེ་སྦྱོང་གོ་ཏ་མ་མཆེད་གྲོགས་ལྔ་དང་བཅས་གཞིས་ཀ་དེ་ནས་ཕེབས་ཐོན་གནང་སྟེ། རང་ཉིད་ཀྱིས་གང་སྦྱངས་པ་རྣམས་ཉམས་ལེན་གྱི་སྙིང་པོ་ལ་གཞོལ་བཞིན་ཡུལ་ལུང་གང་སར་འཁྱམས་ཉུལ་གྱིས་ལྗོངས་རྒྱུ་ཞིང་ཕེབས་སོ། །
མཐའ་གཞུག་ཁོང་རྣམས་ཀྱིས་ལྷག་སྤྱོད ཟེར་བའི་མཁྱེན་དཔྱོད་ཀྱི་གྲགས་སྙན་རབ་ཏུ་རྒྱས་པའི་རྨད་བྱུང་གི་སློབ་དཔོན་ཞིག་འཚོ་ཞིང་གཞེས་པ་གསན་པས། ཁོང་རྣམས་སློབ་དཔོན་དེའི་ཞབས་ལ་གཏུགས་ཏེ་སྦྱང་བརྩོན་ལྷོད་མེད་གནང་། གང་ལྟར་དགེ་སྦྱོང་གོ་ཏ་མས་སྔར་བཞིན་སློབ་དཔོན་ཁོང་གི་བཀའ་གསུང་ཇི་བཞིན་བསྒྲུབས་ཏེ་སྦྱང་བརྩོན་མཐིལ་ཕྱིན་གནང་བས་ཁོང་སློབ་ཚོགས་ཡོངས་ནས་རྩེ་ཕུད་དུ་གྱུར།
གཙུག་ལག་ཁང་དེར་རྒྱལ་སྡེ་དཀར་ཆུང་རྡོ་རྗེ་དབྱིངས་ཀྱི་ལྷ་ཁང་ཞེས་ཀྱང་བྱ་སྟེ། ཁྲི་ལྡེ་སྲོང་བཙན་གྱིས་བཞེངས་ཤིང་། དེར་བཙུགས་པའི་རྡོ་རིང་ཆག་སོང་བས་དེང་སྐབས་མཇལ་དུ་མེད།
དགུང་ལོ་ཉེར་གསུམ་པ་ ༡༣༡༢ ལོར་པཎ་ཆེན་གྱི་མཁན་བརྒྱུད་བཞི་པ་མཁན་ཆེན་གྲགས་པ་གཞོན་ནུ་དང༌། སློབ་དཔོན་ལས་བྱེད་པ་བསོད་ནམས་གྲགས་པ། སློབ་དཔོན་གསང་སྟེ་སྟོན་པ་འདུལ་འཛིན་བསོད་ནམས་བཟང་པོ། དད་པའི་དགེ་འདུན་དཀོན་མཆོག་བཟང་པོས་ཐོག་དྲངས་པ་ཉི་ཤུ་རྩ་གཉིས་ཀྱི་དབུས་སུ་བསྙེན་པར་རྫོགས་པ་མཛད། མཁན་པོ་དེ་ལ་སོ་ཐར་གྱི་མདོ་སོགས་གསན་པ་དང་ཤེར་སྙིང་མདོ་སྒྲུབ་སོགས་ཞོར་ཉན་དུ་མཛད། སློབ་དཔོན་བསོད་ནམས་གྲགས་པ་ལས་འདུལ་བ་མདོ་རྩ་ལ་བྱ་ཊཱིཀ་བཏབ་པའི་བཤད་བཀའ་སོགས་གསན།
དེ་ནས་ཐར་པ་གླིང་དུ་ཕེབས་ནས་ལོ་ཙཱ་བ་ཆེན་པོ་ཐར་ལོ་ཉི་མ་རྒྱལ་མཚན་སློབ་དཔོན་དུ་བསྟེན་ནས་ལོ་བཞི་ལྷག་ལ་སྒྲ་ཙནྡྲ་པ་དང་ཀ་ལཱ་པའི་མདོ་འགྲེལ་དང་བཅས་པར་སྦྱངས་པ་དང་ཆབས་ཅིག་སྙན་ངག །སྡེབ་སྦྱོར། ཟློས་གར། མངོན་བརྗོད་སོགས་ལའང་སྦྱངས། རྒྱ་གར་སོགས་སུ་ཕེབས་མ་མྱོང་ནའང་རྒྱ་གར་ཤར་ནུབ་དང༌། ཁ་ཆེ། སིངྒ་གླིང་ལ་སོགས་པའི་ཡི་གེའི་རིགས་མི་འདྲ་བ་མཁྱེན་པའི་ལོ་ཙཱ་བར་གྱུར། བཀའ་དང་བསྟན་བཅོས་མང་དག་ཅིག་བོད་བསྒྱུར་མཛད།
གསུང་ངག་རིན་པོ་ཆེ་ལས་དུས་འཁོར་གྱི་དབང་གོང་མ་སོགས་ཞུས་ཏེ། འདག་སྦྱར་གྱིས་སྐུ་མཚམས་ལ་རྩེ་གཅིག་ཏུ་སྒོམ་པའང་མཛད། གཞན་ཡང་སྦྱོར་བ་དྲུག་དང་རྒྱུད་ཕྱི་མ་སོགས་དུས་འཁོར། རྡོ་རྗེ་སྙིང་འགྲེལ་ལ་སོགས་པ་ཐུན་མོང་དང་ཐུན་མོང་མིན་པའི་ཆོས་དུ་མ་གསན་པ་དང་། བླ་མ་དམ་པ་དཔལ་ལྡན་སེང་གེ་ལས་དུས་འཁོར་གྱི་དབང་བཀའ་རྭ་འབྲོའི་དགོངས་པ་གཅིག་ཏུ་དྲིལ་བ་སོགས་དབང་བཀའ་མང་དུ་ཞུས།
ཁྲོ་ཕུར་ཕར་ཕྱིན་དང༌། འདུལ་བ། མངོན་པ་བཅས་ཀྱི་འཆད་ཉན་ལེགས་པར་མཛད། ཆོས་སྒང་ལ་ཕར་ཚད་བསྡུས་གསུམ་དང་། མངོན་པ་ཀུན་བཏུས་ལ་སོགས་པ་ལ་བཤད་པའི་རྐང་མཛད། ཆོས་བར་ལ་འཁྲེན་བྲག་ལུང་། ཉང་རོ་ཤུག་པ་རི། ཁྲོ་ཟངས་ཁ་སོགས་སུ་ཕར་ཚད་མངོན་པ་ལ་སོགས་པའི་བཤད་པ་དང་ཞར་ཆོས་གང་མང་གནང་བ་དང་། དགེ་སློང་དགེ་ཚུལ་རབ་བྱུང་དགེ་བསྙེན་ལ་སོགས་ཁྲི་ཕྲག་ཏུ་ལོངས་པའི་མཁན་སློབ་མཛད།
དགུང་ལོ་ཉེར་གཅིག་པར་ཡབ་བླ་མ་བྲག་སྟོན་པ་དང་ལྷན་ཅིག་ཏུ་དབུས་གཙང་གི་ཆོས་སྡེ་ཆེན་པོ་རྣམས་སུ་གྲྭ་སྐོར་མཛད། དབུས་ནས་མཁས་པ་ཤཱཀྱ་གཞོན་ནུ་དང་། ཁ་རག་བྱང་གཞོན། གཙང་ནས་མཁས་པ་དཔལ་ལྡན་སེང་གེ་དང༌། འཇམ་སྐྱ་སོགས་དང་ལུང་རིགས་ཀྱིས་བརྒལ་བརྟག་གནང་བས། མཁས་པའི་ཁྲོད་དུ་ཕ་སྟོན་པ་ལ་བུའང་སྟོན་པ་བྱུང་འདུག་ཅེས་བུ་སྟོན་ཞེས་པའི་མཚན་ཡང་དེ་ནས་ཐོགས་པར་བཤད།
དགུང་ལོ་སོ་གཅིག་པར་སྐུ་ཞང་གྲགས་པ་རྒྱལ་མཚན་གྱིས་གདན་དྲངས་པ་ལྟར་ཞ་ལུ་ཆོས་སྡེའི་གདན་ས་བཟུང་། སྔགས་དང་མཚན་ཉིད་ཀྱི་བཤད་གྲྭ་བཙུགས་ནས་ལོ་ངོ་སོ་དྲུག་ལ་ཆོས་འཆད་གནང་། ཆོས་སྡེ་ཆེན་པོར་དགེ་འདུན་ཚོགས་པ་སུམ་སྟོང་བརྒྱད་བརྒྱ་རེ་ཙམ་གྱི་ཚོགས་དཔོན་མཛད།
བུ་སྟོན་རིན་ཆེན་གྲུབ་ནི། ཕྱི་ལོ་ ༡༢༩༠ ལོར་གཙང་སྟོད་ཁྲོ་ཕུའི་ཕྱོགས་ཀྱི་ཤབ་སྨད་སྒོམ་གནས་ཞེས་བྱ་བའི་ཡུལ་དུ་ཡབ་བླ་མ་བྲག་སྟོན་རྒྱལ་མཚན་དཔལ་བཟང་དང༌། ཡུམ་སློབ་དཔོན་མ་བསོད་ནམས་འབུམ་གཉིས་ཀྱི་སྲས་སུ་སྐུ་འཁྲུངས།
དགུང་ལོ་ལྔ་པ་ནས་མ་ཡུམ་ལས་ཡི་གེའི་སྦྱོར་ཀློག་དང་། དཔོན་རྒྱམ་སེང་ལས་རྩིས་དང་ཡི་གེའི་རིག་པ་ལ་སྦྱངས། དགུང་ལོ་བདུན་པར་ཁྲོ་ཕུ་བསོད་ནམས་སེང་གེའི་དྲུང་དུ་ཐེག་ཆེན་སེམས་བསྐྱེད་ཞུས།
དགུང་ལོ་སོ་གསུམ་པ་ ༡༣༢༢ ལོར་[བདེ་བར་གཤེགས་པའི་བསྟན་པའི་གསལ་བྱེད་ཆོས་ཀྱི་འབྱུང་གནས་གསུང་རབ་རིན་པོ་ཆེའི་མཛོད་]ཅེས་བྱ་བའམ་ཡོངས་གྲགས་སུ་ ཞེས་པ་མཛད།
ཕལ་བའི་མིང་གི་ཚོགས་བྱེ་བྲག་བཤད་པ་ལ་དུས་དང་བར་སྣང་གཉིས་ཀྱི་ཕྱོགས་ནས་ཚོགས་སུ་དབྱེ་རྒྱུ་ཡོད་ལ། མིང་གི་ཚོགས་དེ་དུས་སམ་གཞུང་རྒྱུད་གཅིག་ཏུ་ཡོད་པ་དེ་དུམ་བུ་རུ་བཅད་དབྱེ་བྱས་ན་བརྡ་རྙིང་གི་ཚོགས་དང་བརྡ་གསར་གྱི་ཚོགས་སོགས་དབྱེ་རྒྱུ་ཡོད་དེ།
མིང་གི་ཚོགས་ལ་གཏན་ཚིགས་མ་འདྲ་བའི་ཕྱོགས་ནས་དབྱེ་ཚུལ་མང་དུ་ཡོང་བ་ཡོད་ཀྱང་། སྲོལ་རྒྱུན་སྐད་བརྡ་རིག་པའི་རིག་ལམ་ལྟར་ན། མིང་ཚོགས་འཕེལ་ཞིང་འགྲུབ་པའི་བརྒྱུད་རིམ་ཁྲོད་དུ་རྒྱུ་འབྲས་ཀྱི་འབྲེལ་བ་གྲུབ་སྟངས་ཕྱོགས་ནས་མིང་ངོ་ཅོག་ལ་དབྱེ་ཚུལ་རིགས་འགའ་ཡོད་དེ།
བརྡ་རྙིང་ལ་ཡང་རིགས་དབྱེ་ན་དོན་བསྐལ་བུ་སོང་བའི་མིང་བརྡ་རྙིང་དང་། སྐད་སྒྲ་ལ་འཕོ་འགྱུར་བྱུང་ནས་འགྱུར་བྱ་བརྡ་རྙིང་དུ་སོང་བ། མིང་ཚབ་གསར་བ་བྱུང་ནས་འཚབ་བྱ་བརྡ་རྙིང་དུ་སོང་བ་ཡོད།
གདོད་མའི་ཚིག་ལྷུག་རྩོམ་རིགནི། རང་རེའི་ཡབ་མེས་ཚོའི་སྐབས་ཀྱི་སྐད་སྲོལ་དང་མཐུན་པའི་ཆེས་གནའ་བོའི་དུས་རབས་གྱི་རྩོམ་སྲོལ་ཏེ། དེ་ལའང་ནང་གསེས་ཕྱེ་ན་བྱུང་བ་བརྗོད་པ་ལོ་རྒྱུས་ཀྱི་རྩོམ་རིག བཀའ་གཙིགས་ཡི་གེར་བརྐོས་པའི་རྡོ་རིང་། སྤང་བླང་ཁྲིམས་སུ་བཅས་པའི་ཞལ་ལྕེ། རྣམ་དཀར་དགེ་བ་སྒྲུབ་པའི་ཆོས་གཞུང་། ལུགས་ཀྱི་བླང་དོར་འབྱེད་པ་བསྟན་བཅོས། ལུས་ཁམས་གསོ་བ་སྨན་གྱི་གཞུང་། རྟོགས་པ་བརྗོད་པ་རྩོམ་གྱི་ཆོས་སོགས་སུ་དབྱེ་རིགས་པར་སེམས་ཏེ།་དེ་དག་རེ་རེ་བཞིན་མཚན་གཞི་དང་བཅས་འཆད་པ།
༡༽བྱུང་བ་བརྗོད་པ་ལོ་རྒྱུས་ཀྱི་རྩོམ་ནི། ཏུན་ཧུང་ཡིག་རྙིང་། དོན་ཆེན་གནད་བསྡུས་ཀྱི་ལོ་ཚིགས་ལས།
༢༽བཀའ་གཙིགས་ཡི་གེར་བརྐོས་པའི་རྡོ་རིང་། བཀའ་གཙིགས་ཡི་གེར་བརྐོས་པའི་རྡོ་རིང་ནི། ཁྲང་ཆིན་མཐུན་འབྲེལ་རྡོ་རིང་དང་། ཞོལ་རྡོ་རིང་ཕྱི་མ། ཞྭ་ལྷ་ཁང་གི་རྡོ་རིང་། མཚུར་ཕུའི་རྡོ་རིང་། ཀོང་པོ་དེ་མོའི་བྲག་བརྐོས་ཡི་གེ། དྲིལ་བུའི་ཁ་བྱང་། སྨན་ཡིག་ཁག ཤན་ཅང་ནས་ཐོན་པའི་ཤིང་ཁྲམ་བཅུ་དྲུག ཡུལ་ཤུལ་རྡོ་བརྐོས་བཟང་སྤྱོད། སོགས་མང་པོ་ཡོད་ལ། དཔེ་མཚོན་ཞིག་བགྲང་ན། ལྷ་སའི་གཙུག་ལག་ཁང་གི་རྡོ་རིང་ནུབ་ལོགས་ཀྱི་ཡི་གེ་ན།
ད་དུང་རྩོམ་རིག་ཙམ་མིན་པའི་བྲག་བརྐོས་རི་མོ་དང་། རྡོ་མཁར། རྡོ་བརྩིགས་ཀྱི་ཐོག་ཁང་སྡོད་ཁང་སོགས་རྡོའི་རིག་གནས་ངོ་མཚར་ཞིང་ཕུན་སུམ་ཚོགས་པ་དེས་མདོ་དབུས་མཐོ་སྒང་གི་རིག་གནས་སྣང་ཚུལ་ཁྱད་པར་བ་ཞིག་གྲུབ་ཡོད་པ་དང་། དེ་ནི་མི་རིགས་འདིའི་རིག་གནས་ཀྱི་མཚོན་ཐབས་ཐུན་མོང་མ་ཡིན་པ་ཞིག་ཡིན་ལ། རྒྱུན་མ་ཉམས་པར་ད་ལྟའི་བར་དར་རྒྱས་བྱུང་སྟེ། བོད་མིའི་འཚོ་བ་དང་སྤྱི་ཚོགས་ཀྱི་ཆ་ཤས་ཤིག་ཏུ་གྱུར་ཡོད་པ་མ་ཟད། སློབ་གསོ་དང་མཛེས་དཔྱོད་ཀྱི་ནུས་པ་མི་དམན་པ་ཞིག་ལྡན་ནོ།།
༣༽ སྤང་བླང་ཁྲིམས་སུ་བཅས་པའི་ཞལ་ལྕེ། སྤང་བླང་ཁྲིམས་སུ་བཅས་པའི་ཞལ་ལྕེ་ནི། རི་དྭགས་བདས་པའི་ཁྲིམས་ཡིག་དང་། ཁྱི་རྦོད་ནས་མི་བསད་པའི་ཁྲིམས་ཡིག བརྐུས་པ་འཇལ་གྱི་ཞལ་ལྕེ། སོགས་མཆིས་ཏེ། དེ་དག་གི་དཔེ་མཚོན་ཙམ་བཀོད་ན། ཏུན་ཧུང་གཏེར་ཡིག བརྐུས་པ་འཇལ་གྱི་ཞལ་ལྕེ་ལས།
དུ་མཆྀས་པ་ཚལད་འཇལོ ། སྲང་བཞི་མན་ཅད་སྲང་གསུམ་ཡན་ཅད་གྱི་ཁྲ་ ཞིག་རྐུས་ན་རྐུན་པོ་དུ་མཆྀས་པའྀ་ར་མགོ་ གཅིག་དགུམོ་དེའི་འོག་ན་ར་མགོ་པ་གཅིག་ཤུལ་ཉེ་བར་སྤྱུགོ་དེའི་འོག་དུ་རྐུན་པོ་དུ་མཆྀས་པས་ཚལད་འཇལོ ། སྲང་གཉིས་ཞོ་བདུན་ནམ་གཉིས་མན་ཅད་སྲང་གཉིས་ཡན་ཅད་ཁྲ་ཞིག་མྱིགི་གྱྀས་རྐུས་ན་ཁོ་ན་དགུམོ་མྱྀ་གཉིས་གྱི་རྐུས་ན་ཆལ་འཇལོ ། སྲང་གཅིག །ཞོ་བདུན་ནམ་གཉིས་མན་ཅད ། ནམ་ཅིག་ཡན་ཅད་གྱི་ཁྲ་ཞིག་རྐུས་ན་རྐུན་པོ་དུ་མཆྀས་པ་ཀུན་ཚལ་འཇལོ། … …
ལྟ་བུས་མཚོན་ཏེ། སྤྱིར་ཡིག་ཐོག་བཀོད་པའི་ཁྲིམས་ཡིག་དང་པོ་དེ་ནི། སྲོང་བཙན་སྒམ་པོའི་སྐབས་ཀྱི་མི་ཆོས་གཙང་མ་བཅུ་དྲུག་དང་ལྷ་ཆོས་དགེ་བ་བཅུའི་བཀའ་བཙིགས་དེ་ཁོ་ན་ཡིན་མོད། དེ་ནི་ཏུན་ཧོང་ཡིག་རྙིང་ནང་མཇལ་བའི་སྐལ་པ་མི་ལྡན་པས་གནའ་ཡིག་ཇི་འདྲ་ཞིག་བྲིས་མིན་མི་ཤེས་སྟབས་འདིར་ཞུ་བའི་འབྲེལ་བ་ཆེར་མི་འདུག་སྙམ།
རང་རེའི་ཡབ་མེས་གོང་མ་ཚོའི་གདོད་མའི་ཆོས་ལུགས་ངོ་མ་གཡུང་དྲུང་བོན་གྱི་ལྟ་སྒོམ་སྤྱོད་པའི་གཞུངལུགས་རྒྱམཚོ་འཕྱུར་བ་དང་རི་བོ་ཉིལ་བ་ལྟ་བུའི་གླེགས་བམ་དང་ཆོས་ཚན་མང་པོ་ཡོད་པ་ནི་བཤད་མ་དགོས་མོད། དེ་ལྟར་ནའང་ལོ་རྒྱུས་ཀྱི་རླུང་རླབས་དང་། གོད་ཆག་གི་མེ་ལྕེ་གསེབ་ནས་ད་ལྟར་ལུས་པའི་ལྷག་མ་འདི་དག་ལ་ནི། ཏུན་ཧུང་ཡིག་རྙིང་ལྟ་བུའི་ཚིག་སྦྱོར་མི་ལྡན་པས། འདིར་ཏུན་ཧོང་རང་ནས་ཐོན་པའི་སངས་རྒྱས་ཆོས་གཞུང་གི་ལེ་ཚན་ཞིག་བགྲང་པར་འདོད་དེ། ཏུན་ཧོང་ཡིག་རྙིང་ལས།
ཚིག་སྡུད་ལྷུག་རྩོམ་(བོད་བླ་མའི་དུས་རབས་སྤྱི་དང་ལྷག་པར་དགའ་ལྡན་ཕོ་བྲང་སྐབས་ཀྱི་གཞུང་ཡིག་)།
དམངས་ཁྲོད་ལྷུག་རྩོམ། (རྒྱ་ཆེ་མང་ཚོགས་ཀྱི་ངག་ནས་རང་བཞིན་གྱིས་རྡོལ་འོང་བའི་སྐད་ཆའི་སྒྲོས། འདི་ནི་མེས་པོའི་ཤུལ་བཞག་གི་ཞལ་རླངས་དྲོན་པོ་དང་ཁ་བའི་བླ་སྲོག་གི་ཟུངས་ཁྲག་ཉག་གཅིག་དེ་ཡིན)།
དུས་རབས་ལྷུག་རྩོམ་(ནུབ་ཕྱོགས་པ་དང་རྒྱལ་ཁབ་གཞན་གྱི་ཤན་ཤུགས་ཐེབས་པའི་ལོ་རབས་བརྒྱད་ཅུའི་ཚུན་ཆད་)བཅས་སུ་བསྡུ་ནུས་པར་སེམས།
མེ་བཙའི་བཅོས་ཐབས་ལས། རྩྀབུ་ཐུང་ཞྀ་གསུམ་གྱྀ་གྱོང་བ ་ར་དུ་བཏབ་ན། ནང་གྲོལ་ནང་དུ་རླུང་ཞུགས་སྟེ་འཁྲོག་པ་དང་མཆྀན་པར་རླུང་ཞུགས་དང་། མཚེར་སྐྲངས་པ་ལ་ཕན་ཏེ་མྱེ་བཙའ་བདུན་ཏབ་བོ ། །རྩྀབ་བུ་ཐུང་གཉྀས་གྱྀ་གོང་བར་གཤུལ་བར་ཉེ་བ་བཏབ་ན། རླུང་ཤོར་ཏེ་ན་བ་དང་། མཁལ་མའྀ་རྩ་གྱེན་དུ་འསྒྲེང ་སྟེ་སྐད་ཐབས་སུ་ན་བ་དང་། རོ་སྟོད་འགོ་གཅོད་དང་རུས་མྱྀག་དུ་རླུང་ཤོར་ཏེ་ན་བ་ལ་ཕན་ཏེ་མྱེ་བཙའ་དགུ་བཏབ་བོ། ནུ་མཛྀང་གཉྀས་གྱྀ་བར་བྲང་གྱྀ་ལྷེའུ ་ཀྱྀབ་ཀྱྀབ་པོ ། དབྱེ་བའྀ་མཚམས་སུ་བཏབ་ན། དབུགས་ཚ་བ་དང་། ཆུ་སེར་སྙྀང་ལ་བྲོས་པ་དང་། བྱྀས་བའྀ་བྲང་ནད་ཕན་ཏེ་མྱེ་བཙའ་བདུན་བཏབ་བོ། … …
དེ་ཡང་ འདིའི་ནང་དུ་གསང་མིག་ལྔ་བཅུ་ང་གཅིག་འཁོད་ཡོད་ཅིང་ནད་ཀྱི་ལྕི་ཡང་ལ་བརྟག་ནས་མེ་བཙའ་ལ་ཕྲ་སྦོམ་གཉིས་སུ་ཕྱེས་ནས་གནད་ཐོག་ཏུ་གདབ་ཚུལ་ཞིབ་པ་མ་ཟད། ནད་རིགས་མང་པོའི་ནད་རྟགས་དང་བཅོས་ཐབས་བཅས་ལ་ཞིབ་འཇུག་དང་ལན་ལེན་ཟུང་དུ་འབྲེལ་བའི་དཔྱད་བཅོས་གཙོ་བོ་ཞིག་ཡིན། དཔྱད་ཡིག་འདི་ནི་སྔོན་ཆད་ཕྱག་སྤལ་དུ་མེད་ཅིང་། གྲུ་གུའི་དཔྱད་ལྕགས་དང་ཞང་ཞུང་གི་དཔྱད་ཕུགས་དང་དཔྱད་ཡིག་ཐམས་ཅད་ལས་བཏུས་པའི་མན་ངག་གཅེས་བསྡུས་ཤིག་ཡིན་པར་འཁོད་དོ།
ཝཱ་ཎའི་བོད་ཀྱི་གཙུག་ལག་སློབ་གྲྭ་ཆེན་མོའི་རིག་རླབས་རྩོམ་སྒྲིག་ཁང་གིས་གོ་སྒྲིག་གནང་བའི་
རྒྱལ་ཁབ་རིམ་པའི་གཙོ་གྱུར་རིག་ཚན། ཀྲུང་གོའི་གྲངས་ཉུང་མི་རིགས་ཀྱི་སྐད་ཡིག་དང་རྩོམ་རིག
རང་སྐྱོང་ལྗོངས་རིམ་པའི་གཙོ་གྱུར་རིག་ཚན། ཀྲུང་གོའི་གྲངས་ཉུང་མི་རིགས་ཀྱི་སྐད་ཡིག་དང་རྩོམ་རིག ཀྲུང་གོའི་གྲངས་ཉུང་མི་རིགས་ཀྱི་ལོ་རྒྱུས། མཛེས་རྩལ། རོལ་མོ། སྲིད་འཛིན་དོ་དམ། རྩིས་འཁོར་གྱི་ཉེར་སྤྱོད་ལག་རྩལ། དངོས་ལུགས། ཕྱི་ནད། སྐྱེ་ཁམས། ནགས་ལས་གསོ་སྤེལ། ཆུ་བེད་དང་ཆུ་གློག་བཟོ་གྲྭ། ཕྱུགས་སྨན། རྨོ་འདེབས་བཅས་ཡོད།
འབུམ་རམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན། མི་རིགས་རིག་པ་དང་། ཀྲུང་གོའི་སྐད་བརྡ་དང་རྩོམ་རིག སྐྱེ་ཁམས་རིག་པ།
རབ་འབྱམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན། མི་རིགས་རིག་པ། སློབ་གསོ་རིག་པ། ཀྲུང་གོའི་སྐད་བརྡ་དང་རྩོམ་རིག རྩིས་འཁོར་གྱི་ཚན་རིག་དང་ལག་རྩལ། རོལ་མོ་དང་ཞབས་བྲོ། མཛེས་རྩལ། སྐྱེ་དངོས་བཅས་ཡོད།
ཆེད་ལས་ཀྱི་རབ་འབྱམས་པའི་ཐོབ་ཐང་སྤྲོད་གནས། སློབ་གསོའི་རབ་འབྱམས་པ། སྒྱུ་རྩལ་གྱི་རབ་འབྱམས་པ།
བོད་ལྗོངས་སློབ་ཆེན་ལ་ད་ལྟ་ལྷ་སའི་སློབ་ཁུལ་དང་ཉིང་ཁྲིའི་སློབ་ཁུལ་བཅས་གཉིས་སུ་བཀར་ཡོད་ལ། ལྷ་སའི་སློབ་ཁུལ་ལ་སློབ་ཁུལ་གསར་བ་དང་། སློབ་ཁུལ་རྙིང་བ། གསོ་རིག་སློབ་གླིང་གི་སློབ་ཁུལ། ནོར་སྲིད་དཔལ་འབྱོར་སློབ་གླིང་གི་སློབ་ཁུལ་བཅས་སུ་བཀར་ཡོད། སྤྱིའི་རྒྱ་ཁྱོན་ཡོངས་སྨི་གྲུ་བཞི་མ་ཁྲི93.6ཡོད་པའི་ཁྲོད་འཛུགས་སྐྲུན་རྒྱ་ཁྱོན་གྱིས་སྨི་གྲུ་བཞི་མ་ཁྲི42.4ཟིན་པ་དང༌། སློབ་སྒྲུབ་ཚན་རིག་ཞིབ་འཇུག་གི་སྒྲིག་ཆས་ཀྱི་སྤྱིའི་རིན་ཐང་སྒོར་དུང་ཕྱུར2.25སླེབས་ཡོད་པ་དང་། དཔེ་མཛོད་ཁང་དུ་བསྡོམས་པས་དཔེ་དེབ་ཁྲི104ལྷག་ཉར་ཡོད།
བོད་ལྗོངས་སློབ་གྲྭ་ཆེན་མོ་ནི་ཐོག་མར་སྤྱི་ལོ1951ལོའི་བོད་ཡིག་ལས་བྱེད་པའི་ཟབ་སྦྱོང་འཛིན་གྲྭ་ནས་དབུ་ཚུགས་པ་ཡིན་ཞིང༌། 1985ལོའི་ཟླ7པར། བོད་ལྗོངས་སློབ་ཆེན་དངོས་སུ་བཙུགས། 1999ལོའི་ཚུན་ལ་བོད་ལྗོངས་སྒྱུ་རྩལ་སློབ་གླིང་དང་། བོད་ལྗོངས་གསོ་རིག་ཆེད་སྦྱོང་སློབ་གྲྭ། བོད་ལྗོངས་མི་རིགས་སློབ་གླིང་གི་སྨན་བཅོས་སྡེ་ཁག བོད་ལྗོངས་ནོར་སྲིད་དཔལ་འབྱོར་སློབ་གྲྭ་སོགས་སྔ་རྗེས་སུ་བོད་ལྗོངས་སློབ་ཆེན་གྱི་ཁོངས་སུ་བསྡུས།
བླ་མ་དམ་པ་རྣམས་ལ་ཕྱག་འཚལ་ལོ།། གནས་གཙང་མར་ལྷ་བཤོས། རི་རབ། འོ་ཕུད། མེ་ཏོག་སྣ་ཚོགས། རྩི་སྨན། མངར་གསུམ། ཤ་སྣ། སྨན་སྣ། འབྲུ་སྣ། དར་སྣ། ཟས་སྣ་གང་འབྱོར་བཤམས་ལ། སྐྱབས་འགྲོ་སེམས་བསྐྱེད་དང་ལྡན་པས་རང་ཉིད་ཡི་དམ་གང་བྱེད་བསྒོམས་ལ། རྫས་རྣམས་སྔགས་དྲུག་ཕྱག་དྲུག་གི་བྱིན་ གྱིས་བརླབས་ནས་ཏིང་ངེ་འཛིན་གྱིས་འདི་སྐད་དོ།།
ཛཾ་དཀར་འབྲུག་བཞོན་ལྷ་ལྔའི་སོ་ནས་ནོར་སྒྲུབ་བྱ་ཚུལ་ཡིད་བཞིན་ ནོར་བུའི་བང་མཛོད་ཅེས་བྱ་བ་བཞུགས་སོ། །
ན་མོ་ཨཱརྱ་ཛམྦྷ་ལ་ཡ། དཔལ་འབྱོར་ནམ་མཁའ་མཛོད་ལ་མངའ་བརེས་ནས། ། འདོད་དགུའི་ཆར་གིས་འགོ་ཀུན་ཚིམ་མཛད་པ། །ཨཱརྱ་ཛམྦྷ་ལ་ཡི་ཞབས་བཏུད་ནས། །དེ་ཡི་ སྒྲུབ་ཐབས་མན་ངག་གསལ་བར་འཆད། །འདིར་ཇོ་བོ་རེ་དཔལ་ལྡན་ཨ་ཏི་ཤ་ནས་ཉེ་བར་བརྒྱུད་པའི་ཛམྦྷ་ལ་དཀར་པོ་ འབྲུག་བཞོན་མཁའ་འགོ་བཞི་དང་བཅས་པའི་སྒྲུབ་ཐབས་ལས་ཚོགས་ཀི་རིམ་པ་འགོད་པ་ལ། ལོ་རྒྱུས་དང་། གདམས་པ་དངོས་ཀི་ རིམ་པ་གཉིས་ལས། དང་པོ་ནི། ཇོ་བོ་ཆེན་པོ་དི་པཾ་ཀཱ་ར་ཤྲི་ཛྙཱ་ན་དེ་ཉིད་ཆུ་བོ་གངྒཱའི་འགམ་ནས་ཡར་ཕེབས་པས། ལམ་དུ་མི་ཞིག་འཆི་
འབིང་། བརྐུས་པ་དང་། འཕོགས་པ་དང་། ཧོར་འད་སིག་ཅན་གི་ལག་ནས་བྱུང་བ་ནི་མི་རུང་བས་དོར་བར་བྱའོ། །རས་དེ་དག་གཟའ་ སར་སོ་སོ་དང་འགིག་ན་ལེགས་ཀང་། གལ་ཏེ་མ་འགིག་ན། ཐོག་མ་ནས་རོལ་སྒྲུབ་བྱས་ཏེ་གཡང་སར་བཟང་པོའི་ཉིན་གའུར་བླུག་གོ །
དེ་ནས་ནོར་བདག་འཁོར་བཅས་རེན་ལ་བརན་བཞུགས་བྱས་ཏེ། མཛོད་ཕུགས་སུ་མིས་མི་མཐོང་བར་བཞག་སེ་དུས་དུས་སུ་ ཅི་འབྱོར་བའི་མཆོད་པ་ཕུལ་ཞིང་། རྣམ་པར་མི་རོག་པའི་ངང་ལ་བཞག་ལ། ཏདྱ་ཐཱ། ཨོཾཚོམེ་ལེ་དུ་ཀ་ཧཱུཾ་ཕཊ་སྭཱཧཱ། དཔེ་ ལ་ལར། ཨོཾ་ཚ་མ་དུ་ལེ་དུ་ཀ་ཧཱུཾ་ཕཊ་སྭཱཧཱ། ཞེས་ཀང་འབྱུང་། སྔགས་འདི་ཉིན་རེ་བཞིན་བརྒྱ་ར་བཟླ་བར་བྱའོ། །ཇོ་བོའི་
དེ་ནས་གཙོ་འཁོར་ལྔ་པོ་དེར་རབ་གནས་ལེགས་པར་བྱས་ཏེ་སྔར་གི་གའུའི་ནང་དུ་དབུས་དང་ཕོགས་བཞིར་མ་ནོར་བར་ གཞུག་ལ་རས་རྣམས་ཀིས་ཁང་པར་བཀང་ལ། མཎྜལ་སེང་དུ་དར་གིས་བཀབ་ལ་བཞག །མཆོད་གཏོར་ཅི་འབྱོར་རྒྱས་པར་བཤམས། རང་ཉིད་དཔྲལ་བར་སིནྡྷུ་རས་ཐིག་ལེ་བྱས། སྔར་ལྟར་ཛམྦྷ་ལའི་བདག་བསྐེད་སྔོན་དུ་བཏང་ལ། མདུན་གི་གའུ་ལ། ཨ་མི་ཏས་
རབས་གསུམ་དུ་ལྷ་མཆོག་འདི་ཉིད་སྒྲུབ་ཅིང་དངོས་གྲུབ་ཀི་ཆ་ཤས་ལ་ལོངས་སྤོད་པའི་རིགས་སུ་བྱུངབའི་བཙུན་གཟུགས་བློ་བཟང་ ཆོས་ཀི་ཉི་མས་དབེན་པའི་གནས་མཆོག་བདེ་ཆེན་རབ་རྒྱས་གིང་དུ་སྦར་བའི་ཡི་གེ་པ་ནི་གུ་ཤྲི་དགེ་སོང་བློ་བཟང་བཟོད་པས་བགིས་ པའོ། །འདིས་ཀང་འགོ་བ་མཐའ་དག་དབུལ་ཕོངས་ཀི་སྡུག་བསྔལ་ལས་ཐར་ཏེ། མཐར་ཐུག་གི་དཔལ་འབྱོར་ཟད་མི་ཤེས་པ་ལ་ལོངས་ སྤོད་པར་གྱུར་ཅིག ། །།
གིས་ལག་ཏུ་བླང་མི་བདེ་བ་ལ། ཁི་ཆེན་སྤྲུལ་སྐུ་བློ་བཟང་བསན་པའི་ཉི་མས་ཡིག་རིང་འབི་བཤུས་ཀི་ཡིག་ཆ་ཞིག་མཛད་ཀང་། མ་ཕི་ དཔེ་མ་དག་པ་ཞིག་དང་ཐུག་པས་ཡིག་ནོར་འབའ་ཞིག་ལས་དགོས་པ་ལྷག་པོ་ཅི་ཡང་མི་འདུག །
དེས་ན་འདི་ནི་བླ་མའི་མན་ངག་བཞིན་མཐའ་ཆོད་པ་ལག་ཏུ་བླང་བདེ་བར་བགིས་པ་ཡིན་པས། བློ་ལྡན་དག་ཡིད་ཆེས་པའི་ གནས་སུ་བཟུང་རིགས་པ་ཁོ་ན་ཡིན་ནོ། །
འདིར་སྨྲས་པ། སིང་ནས་ཆོས་བཞིན་སྒྲུབ་པའི་སྐེ་བོ་ལ། །སིད་ཞིའི་དཔལ་འབྱོར་ དབང་དུ་མི་འདུ་མེད། །འོན་ཀང་དུས་ཀི་ཡང་སིང་ཐ་མ་འདིར། །ཚུལ་དེ་སྒྲུབ་པའི་སྐེ་བོ་ཉིན་ སར་ཙམ། །དེ་ཕིར་སྔོན་བསགས་ལས་ངན་རླུང་ཁྲུགས་ཀིས། །འདི་སྣང་སིད་འབྱོར་ན་བུན་ བཞིན་གཏོར་ནས། །རྒུད་པའི་ཐན་ཆེན་གིས་གདུང་འགོ་བ་ལ། །དངོས་གྲུབ་ཆར་འབེབས་ཛཾ་ ལ་ལས་ལྷག་ཀང་། །གང་དེའི་མན་ངག་བསིལ་སྦིན་དཀིལ་འཁོར་གཟུགས། །བློས་བྱས་
ཟེར་ལྕགས་ཀྱུ་ལྟ་བུས་སིད་ཞིའི་དཔལ་འབྱོར་ལེགས་ཚོགས་མཐའ་དག་རོ་ཁབ་ལེན་གི་ ལྕགས་ཕེ་འདེན་པ་བཞིན་བསྡུས་ཏེ་རང་དང་བསྒྲུབ་བྱ་ལ་བསིམ་ཞིང་གནས་ཁང་ཡུལ་ཕོགས་ ཐམས་ཅད་ཀང་དཔལ་འབྱོར་རྒྱ་ཆེན་པོས་གང་བར་གྱུར་པར་བསམ་ལ།
ཐུགས་རེ་ཆེན་པོ་ཨཱརྱ་ཛམྦྷ་ལ། །སྣང་སིད་དབང་བསྡུད་མཁའ་འགོ་བཞི་དང་བཅས། ། བརེ་བས་དགོངས་ཏེ་གནས་འདིར་བྱིན་ཕོབ་ལ། །བསམ་དོན་ལྷུན་གིས་འགྲུབ་པའི་དཔལ་ སོལ་ཅིག །དགེ་བའི་ཉེར་ལེན་རང་ལ་གནས་པའི་གཞིར། །བདེ་བའི་རྐེན་བཟུང་འདོད་དགུའི་ ལེགས་ཚོགས་ཀུན། །ཕོགས་དུས་ཀུན་ནས་ཕྱྭ་དང་གཡང་དུ་བྱོན། །བཀ་ཤིས་དཔལ་འབར་ དགེ་མཚན་རྒྱས་པར་མཛོ། །དལ་འབྱོར་རེན་གི་རིན་ཆེན་བུམ་བཟང་ལ། །འཆི་བ་མེད་པའི་ཚེ་ དཔལ་བདུད་རིའི་རྒྱུན། །ཕོགས་དུས་ཀུན་ནས་ཕྱྭ་དང་གཡང་དུ་བྱོན། །བཀ་ཤིས་དཔལ་འབར་
ལས། གཙོ་བོ་ལ་འོད་དཔག་མེད་དང་། རོ་རེ་མཁའ་འགོ་མ་ལ་མི་བསྐོད་པ་དང་། རིན་ཆེན་ མཁའ་འགོ་མ་ལ་རིན་འབྱུང་། པདྨ་མཁའ་འགོ་མ་ལ་འོད་དཔག་མེད། ལས་ཀི་མཁའ་འགོ་མ་ལ་ དོན་གྲུབ་ཀིས་དབུ་བརྒྱན་པར་གྱུར། མཆོད་བསོད་སྔར་དང་འད་བ་ལ།
བསོད་པ་རྒྱས་པ་བྱེད་པར་སྤྲོ་ན། སྤན་རས་གཟིགས་དབང་འཇིག་རེན་མགོན་པོའི་སྤན་ཆབ་ ལས་འཁྲུངས་ནོར་བདག་རིན་ཆེན་བརིད་པའི་སྐུ། །གངས་རི་ལྟར་དཀར་རབ་མཛེས་འགོ་ ཚོགས་དབུལ་ཕོངས་མཐའ་དག་སྡུག་བསྔལ་མ་ལུས་ཞི་མཛད་ཅིང་། །ཞལ་གཅིག་ཕག་གཉིས་ སྤན་གསུམ་འགོ་ལ་བུ་གཅིག་ལྟར་བརེ་ཕོགས་བཅུ་ཀུན་ཏུ་གཟིགས་མཛད་པ། །བསམ་འཕེལ་ ནོར་བུ་དཔག་བསམ་ཤིང་འད་དེ་ལ་བདག་ཡིད་གུས་པས་ཕག་འཚལ་སྐབས་སུ་མཆི། །དུག་ གསུམ་ལ་སོགས་ངན་འགོའི་ས་བོན་མྱུ་གུ་གཅོད་མཛད་ཕག་གཡས་ཁ་ཊྭཱཾ་རེ་གསུམ་འཛིན། །
སྙན་ངག་མེ་ལོང་མའི་སྡོམ་ཚིག་མཁས་པའི་སྙིང་ནོར་བློ་གསལ་མགྲིན་པའི་རྒྱན་གཅིག་མུཀྟི་ཀའི་ཕྲེང་བ་ཞེས་བྱ་བ་བཞུགས་སོ། །
ནད་འདིའི་དོན་རྐྱེན་མང་ཆེ་བར་ཝུ་ཧན་མཚོ་ཟས་སྡེབ་ཚོང་ཁྲོམ་ར་དང་འབྲེལ་བ་ཡོད་པར་བརྟེན། ནད་འདིའི་འབྱུང་ཁུངས་སྲོག་ཆགས་འགོ་ནད་ལས་བྱུང་བའི་ཚོད་དཔག་བྱས་ཡོད།གློ་བུར་དུ་ཁྱབ་གདལ་སོང་བའི་རྒྱུ་མཚན་གྱིས་ན་ཚ་འདི་ སར་སིའི་ཏོག་དབྱིབས་ནད་འབུ་གཉིས་པ་ཞེས་པའི་མིང་ཐོག་ནས་ངོ་འཛིན་བྱས་ཡོད་ཅིང་། གསར་དུ་རྙེད་སོན་བྱུང་བའི་ནད་འབུ་འདི་ཕ་ཝང་གི་ཏོག་དབྱིབས་ནད་འབུ་ དང་། པན་གོ་ལིན་ཏོག་དབྱིབས་ནད་འབུ་ དང་། སར་སིའི་ཏོག་དབྱིབས་ནད་འབུ་ - བཅས་དང་ ཧ་ཅང་འབྲེལ་ཆེ།
ནད་ཡམས་འདིའི་སྟངས་འཛིན་ཆེད་འཛམ་གླིང་རྒྱལ་ཁབ་སོ་སོའི་ངོས་ནས་གང་དྲག་ཅི་དྲག་གིས་ཐབས་ལམ་ལ་བརྩོན་མུས་ཡིན་ཡང་། ཁྱབ་གདལ་གྱི་མྱུར་ཚད་ཧ་ཅང་སྐྱེན་དྲགས་ཤིང་། ད་བར་སྨན་བཅོས་ཀྱི་ཐབས་ལམ་གསར་གཏོད་གང་ཡང་ཐུབ་མེད་པས། ནད་ཡམས་འདིའི་ཚོད་འཛིན་ཧ་ཅང་དཀའ་བར་གྱུར་ཡོད།
༢༠༠༢ལོ་ཟླ་༩པར་སྲིད་ཀྱི་བཟང་ཕྱོགས་འགྱུར་བ་དང་བསྟུན་ཡུལ་ཤུལ་ཁུལ་ཕྱི་དོན་གཞུང་ལས་ཁང་གི་ཁོངས་གཏོགས་སུ་སྦྱིན་པ་ཐེབས་རྩ་ཚོགས་པའི་ཡུལ་ཤུལ་ལས་གཞི་གཞུང་དོན་ཁང་བཙུགས་པ་ཡིན། དེར་སྲིད་གཞུང་འབྲེལ་ཡོད་སྡེ་ཁག་དང་སྤྱི་ཚོགས་ལས་རིགས་སོ་སོའི་མི་སྣས་འདེངས་འཇོག་དང་དགའ་བསུ་ཚད་མཐོན་པོ་གནང་བྱུང་།
དགོན་དེ་ནི་སྤྱི་ལོ1193ལོར་འགྲོ་མགོན་གཙང་པ་རྒྱ་རས་ཀྱིས་ཕྱག་བཏབ་ཅིང་། དགོན་པའི་མཚན་རྒྱས་པར། ར་ལུང་མེ་ཏོག་མདང་འཕྲོག་ཟེར་བ་དང་། ལྷ་ས་ནས་རྒྱ་མཚོའི་ངོས་ལས་སྤྱི་ཁྲེ4852ཙམ་ཡོད་པའི་གམ་པ་ལ་བརྒྱུད་པ་དང་། དེ་ནས་སྣ་དཀར་རྩེ་བརྒྱུད་ལྷོ་བྲག་དང་རྒྱལ་རྩེར་འགྲོ་སའི་ལམ་ཁ་རག་ནས་མྱང་སྟོད་ཁ་རི་ལ་བརྒྱུད་དེ་མར་ཡོང་བའི་ལམ་ཟུར་ཤིང་བྱང་ཡོད་པ་ལྟར་བྱང་ངོས་སུ་སྤྱིར་བཏང་འཁོར་ལམ་བརྒྱུད་སྤྱི་ལེ་དྲུག་ཙམ་སོང་ན་དགོན་དེར་སླེབས་ངེས། ལྷ་ས་ནས་ལམ་ཐག་སྤྱི་ལེ200མ་ཟིན་ཙམ་ཡོད།
ལེགས་སྦྱར་སྐད་ཡིག་སྟེང་གི་རྩོམ་རིག་ནི་ཀློག་པ་པོ་ཀུན་གྱིས་ཡིད་དབང་འཕྲོག་ལ་མཛེས་ཤིང་ལྟ་ན་སྡུག་པ་ཅིག་ཡིན་ཅིང་།དེས་ནང་དུ་སྐད་བརྡ་རིག་པ་བ་དང་། ལོ་རྒྱུས་རིག་པ་བ། མིའི་རིགས་རིག་པ་བ་དང།སྒྱུ་རྩལ་རིག་པ་བ་ཆོས་ལུགས་རིག་པ་བ་སོགས་ཀྱི་རིག་གནས་ཀྱི་ཉིང་བཅུད་དང་སྙིང་སྟོབས་དགོངས་བཞེད་སོགས་འདུས་ཡོད།
ཡང་ཅིག་བཤད་ན།ལེགས་སྦྱར་གྱི་ཡི་གེ་ནི་འཛམ་གླིང་ཤར་ནུབ་ཀྱི་རིག་གནས་གཉིས་བརྒྱུད་འབྲེལ་བྱེད་པའི་གདུང་མ་ལྟ་བུ་ཅིག་ཡིན་པས་འཛམ་གླིང་གི་སྣང་ཚུལ་ཅན་དུ་གྱུར་འདུག
སཱ་རོ་ལྗཱ་བྷཱ་ཏི ཁོང་ནི་རྒྱ་གར་གྱི་ཕཱུ་ནཱ་སློབ་ཆེན་གྱི་ལེགས་སྦྱར་དང་པཱ་ལིའི་སྐད་གཉིས་ཀྱི་ཉམས་ཞིབ་པ་དང་ཆེད་མཁས་པ་ཞིག་ཡིན་ལ།ཁོང་གི་ལས་འགན་གཙོ་བོ་ནི་ཕཱུ་ནཱ་སློབ་ཆེན་གྱི་བྷན་དྷ་ཁཱ་ཤར་ཕྱོགས་ཞིབ་འཇུག་གླིང་གི་འགན་འཛིན་པ་ཡིན།འདི་ནི་ཉེ་དུས་སུ་པེ་ཅིང་ཕྱི་གླིང་བའི་སྐད་ཡིག་སློབ་གླིང་གི་གསར་འགོད་པས་ཁོ་ལ་བཅར་འདྲི་བྱས་པའི་ཟིན་ཐོ་ཡིན།
གསར་འགོད་པ། ཁྱེད་ཀྱིས་དེང་རབས་རྒྱ་གར་བའི་རིག་གནས་དང་སློབ་གསོའི་གནས་ཚུལ་སྐོར་ལ་མཚམས་སྦྱོར་དང་བཅས་རྒྱ་གར་གྱི་གཙོར་རྒྱུགས་སམ་ཁྱབ་ཆེ་བའི་ལེགས་སྦྱར་རིག་གནས་ཞིབ་འཇུག་ལྟེ་གནས་དག་མཚམས་སྦྱོར་བཅས་བྱེད་པར་མཁྱེན།
ཁོ་བོ་ཉེ་སྔོན་གྱི་རྒྱ་གར་སྲིད་འཛིན་ལ་མཇལ་འཕྲད་ཞུས་ནས་ལེགས་སྦྱར་རིག་གནས་སྐོར་ཁོང་དང་ལབ་གླེང་བྱས་ནས་ཁོང་གིས་ང་ལ་རྒྱ་གར་སྲིད་གཞུང་རང་ནས་ལེགས་སྦྱང་གཞུང་ལུགས་དང་སྐད་བརྡ་སོགས་བསྐྱར་འཛུགས་བྱེད་པར་ཁས་ལེན་བྱས་བྱུང་།
རྒྱ་གར་གྱི་ཕུ་ནཱ་སློབ་གྲྭ་ཆེན་མོའི་མཚན་འཛིན་གྱི་སློབ་དཔོན་དམ་པ་སཱ་རོ་ལྗཱ་བྷཱ་ཏི ལ་བཅར་འདྲི་བྱས་པ།
སྔ་ཕྱིར་ཉི་ཧོང་དང་། སོག་པོ། འཇར་མན་ནེ། ནོར་ཝེ། ཧྥ་རིན་སི། དབྱིན་ཇི། ཨ་རི་བཅས་སུ་རྒྱལ་སྤྱིའི་བོད་རིག་པའི་ཞིབ་འཇུག་གྲོས་ཚོགས་ཐེངས་བཅུ་གསུམ་དང་བཅུ་བཞི་པ། རྒྱལ་སྤྱིའི་གཞོན་ནུ་བོད་རིག་པའི་གྲོས་ཚོགས་ཐེངས་གསུམ་དང་བཞི་པ། རྒྱལ་སྤྱིའི་བོན་གྱི་བགྲོ་གླེང་ཚོགས་འདུ་སོགས་རིག་གཞུང་གི་བགྲོ་གླེང་སྣ་ཚོགས་ལ་ཞུགས་ཏེ་དཔྱད་རྩོམ་སྒྲོག་སྤེལ་ཞུས་མྱོང་ཡོད།
ཨོ་རྒྱན་པད་ཞྭ་ནི། དུས་གསུམ་སངས་རྒྱས་ཐམས་ཅད་ཀྱི་སྤྱི་གཟུགས་རྒྱལ་བ་འོད་དཔག་མེད་ཀྱི་རྣམ་རོལ་ཨོ་རྒྱན་གྱི་སློབ་དཔོན་ཆེན་པོ་པདྨ་འབྱུང་གནས་ཀྱི་དབུ་ཞྭ་ཡིན་པའི་ཆ་ནས་ཨོ་རྒྱན་པད་ཞྭ་ཞེས་བརྗོད་ཅིང། དེ་ཡང་སློབ་དཔོན་སངས་རྒྱས་གཉིས་པ་དེ་ཉིད་ལྷོ་ནུབ་འོ་མ་ཅན་གྱི་མཚོ་གླིང་དུ་ཕ་ཡི་རྒྱུ་དང་མ་ཡི་རྐྱེན་ལ་མ་ལྟོས་པར་པདྨ་གེ་སར་གྱི་སྡོང་པོར་རིག་པ་ཐོལ་སྐྱེས་སུ་འཁྲུངས་ཤིང་སྣང་སྲིད་གཞིར་བཞེངས་སུ་རྟོགས་དུས།
ད་ལྟ་སྔོན་གྱི་འདུ་ཁང་ཐོག་བསངས་བསྐྱོན་པའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་། གསར་བཞེངས་གནང་བའི་གུ་རུ་སྣང་སྲིད་ཟིལ་གནོན་ཐོག་སོ་གསུམ་ལྡན། སྔོན་པེ་ཧར་གནས་པའི་སྒྲོ་སྡོང་གི་རྩ་བ། ལྷག་ཏུ་འདུ་ཁང་དང་རྭ་སྒོར་ནང་ལྡེབས་རིས་རྙིང་མ་མང་པོ་སོགས་མཇལ་རྒྱུ་ཡོད།
དགོན་དེར་གནས་ཆུང་སྤྲེལ་ཟླ་ཞེས་ལོ་འཁོར་བཅུ་གཉིས་ཀྱི་སྤྲེལ་ལོར་བརྟན་མ་དང་གནས་ཆུང་ཆོས་སྐྱོང་དགའ་གདོང་ཆོས་སྐྱོང་བཅས་དབུ་བཞུགས་ཐོག་ཉེ་འཁོར་གྱི་ལྷ་བབས་རྒྱུ་ཡོད་པ་རྣམས་དངོས་ཡིན་མིན་ལྷ་བསྡུར་བརྒྱབས་ཏེ་ལྷ་ངོ་མ་མིན་ན་འདི་ཉིན་ཕེབས་མི་ཐུབ་ཅེས་ཟེར།
ཚིག་བྱིན་རྗེས་བར་བ་དང་ཨ་ཞང་ཚང་གཉིས་གྲོས་བསྡུར་བྱས་ནས་རྒྱུའམ་ཨ་མའི་ནུ་རིན་ཅི་ཙམ་ལེན་པ་ཐག་གཅོད་ཀྱི་ཡོད་ལ། སྔོན་ཆད་སྒོར་མོ་ལྔ་བཅུའམ་བརྒྱ་སོགས་ལེན་ལ་ཞོར་དུ་འབྲུ་རིགས་སྒྱེ་གང་སོགས་ལེན་གྱི་ཡོད་མོད། ད་བར་དམངས་ཚོགས་ཚང་མའི་འཚོ་བའི་ཆུ་ཚད་ཇེ་བཟང་ལ་སོང་བ་དང་བསྟུན་ནས་སྒོར་མོའི་ཚད་ཐུག་ཇེ་མཐོ་ལ་སོང་བ་མ་ཟད། ད་དུང་གསེར་གྱི་སྐེད་རྒྱན་དང་རྣ་རྒྱན། དངུལ་གྱི་སྐག་བཅིངས་སོགས་ལེན་པ་ཡིན་ཏེ་འདི་ལ་རྒྱུ་གཅོད་ཟེར།
ཨ་ཁུ་བར་བས་ལས་ཚེགས་ལ་མ་བལྟས་བར་ཐེངས་མང་བོ་སོང་། གལ་ཏེ་ཨ་ཞང་ཚང་གིས་གནས་ཡུལ་དེ་ལ་འཐད་ན། གནས་འགྲོ་བུ་མོའི་མ་ཞང་ཞིག་གིས་ཆང་ཕང་ཁ་ཕྱེ་ནས་ཚིག་བྱིན་པའི་རྟགས་སུ་ཆང་ཧུབ་གང་འཐུང་བ་ཡིན་པས་འདི་ལ་ཚིག་ཆང་འཐུང་བ་ཟེར།
སངས་རྒྱས་བཅོམ་ལྡན་འདས་ཉན་ཐོས་ཀུན་དགའ་བོས་གཙོས་པའི་འཁོར་སློབ་ཚོགས་དུ་མའི་ཚོགས་ཀྱིས་བསྐོར་ཏེ། རྒྱལ་པོའི་ཁབ་ནས་བྱང་ཕྱོགས་སུ་ཆིབས་བསྒྱུར་བསྐྱངས་ནས་གྲོང་ཁྱེར་དང་གྲོང་གསེབ་གང་ཞིག་ཏུ་སླེབས་ནའང་། ཁོང་གནས་དེ་ནས་ཡུད་ཙམ་བཞུགས་ཏེ་ཡུལ་ལུང་དེའི་མི་མང་རྣམས་ལ་གསུང་ཆོས་ཀྱི་གདམས་པ་ཆད་མེད་དུ་སྩོལ་བཞིན་ཡོད།
གོང་ས་བདུན་པ་ཆེན་པོས་ལུགས་གཉིས་ཆབ་སྲིད་ཀྱི་ཐུགས་འགན་བཞེས་པ་དང་། བཀའ་ཤག་གསར་འཛུགས་ཚུལ།
ལྕགས་ལུག་ ༡༧༥༡ ལོར་བཙུགས་པའི་བཀའ་ཤག་ལྷན་ཚོགས་དང་ཉེ་འབྲེལ་རྒྱལ་ཁབ་ཁག་གི་བློན་ཆེན་ལྷན་ཚོགས་དབར་མི་འདྲ་བའི་ཁྱད་པར་གཙོ་བོ་གང་ཞིག་ཡོད་མེད་དང་། དེ་ལྟ་བུའི་བཀའ་ཤག་ལྷན་ཚོགས་ཀྱིས་ཆབ་སྲིད་དུས་ཡུན་རིང་པོ་ཞིག་བསྐྱངས་པའི་ནང་ཕན་གནོད་གང་ཞིག་བྱུང་ཡོད་མེད་ཕྲིས།
ལན་དུ། བཀའ་ཤག་ལྷན་ཚོགས་དང་བློན་ཆེན་ལྷན་ཚོགས་དབར་མི་འདྲ་བའི་ཆ་གཙོ་བོ་ནི་བློན་ཆེན་ལྷན་ཚོགས་ཀྱིས་གལ་ཆེའི་དོན་གནད་ཁག་གྲོས་བསྡུར་གྱིས་ཐག་གཅོད་བྱེད་པ་ལས། དེ་མིན་བློན་ཆེན་སོ་སོར་དམིགས་བསལ་གྱི་ལས་དོན་ཐག་གཅོད་བྱེད་དབང་མེད་པ་ཞིག་དང་། བཀའ་ཤག་ལྷན་ཚོགས་ནི་དེ་དང་མི་འདྲ་བར་ཕྱི་ནང་ཞི་དྲག་ལས་དོན་ཆེ་ཕྲ་ཡོད་ཚད་བཀའ་བློན་ཚང་མ་མཉམ་ཚོགས་གྲོས་བསྡུར་ཐོག་ནས་ཐག་གཅོད་བྱེད་ཀྱི་ཡོད་པ་དེའོ།།
དེ་ལྟར་བཀའ་ཤག་ལྷན་ཚོགས་ཀྱིས་ཆབ་སྲིད་དུས་ཡུན་རིང་པོ་ཞིག་བསྐྱངས་པའི་རིང་གནོད་པའི་ཆ་ནི་གལ་ཆེའི་ཛ་དྲག་གི་སྐབས་སུ་འཕྲལ་དུ་ཐག་གཅོད་མི་ཐུབ་པར་འགོར་འགྱངས་དང་། སྤྱི་དོན་ལ་ཕན་ངེས་པའི་དོན་གནད་ཡག་པོ་ཞིག་ཡོད་ཀྱང་ཚང་མ་དགོངས་མཐུན་མི་ཡོང་བས་ལས་དོན་ལག་ཏུ་ལོན་མི་ཐུབ་པའི་སྐྱོན་དང་། ལེགས་པའི་ཡོན་ཏན་ནི་བཀའ་བློན་གཅིག་གིས་རང་འདོད་ལྟར་ཐག་གཅོད་བྱེད་ས་མེད་པ་དང་དྲང་པོ་ཡོད་མེད་ལ་བཏང་འཛིན་བྱེད་ཐུབ་པ། བཟའ་འདོད་ལྐོག་རྔན་མི་བྱེད་པར་ཡང་ཕན་ཐོགས་ཆེན་པོ་བྱུང་ཡོད་པ་དེའོ།།
དེ་ཡང་གྲུབ་པའི་དབང་ཕྱུག་ཆེན་པོ་གཏེར་ཆེན་བདུད་འཇོམས་གླིང་པར་ཉེ་བའི་སྲས་ཆེན་བརྒྱད་འཁྲུངས་པ་སྟེ། ཁོང་གི《གསང་ཆེན་ཉམས་བྱུང་གི་རྟོགས་བརྗོད》ལས།
ཡང་རྒྱ་ཡེ་བཀྲ་བྷོ་ལགས་ཀྱིས་ “སློབ་དཔོན་རྟ་དབྱངས་ཀྱི་ལོ་རྒྱུས་སྐོར་ཅུང་ཟད་བཤད་པ་”ཞེས་དཔྱད་རྩོམ་ཞིག་ ༢༠༠༧ ཀྲུང་གོའི་བོད་རིག་པ་དུས་དེབ་འདོན་ཐེངས་གཉིས་པའི་སྟེང་སྤེལ་ཡོད་པ་དེ་རེད། ཁོང་གིས་རྒྱའི་ཡི་གེར་ཡོད་པའི་དཔྱད་གཞི་ལ་དབྱེ་ཞིབ་བྱས་པ་དང་། ད་ལྟའི་ཕྱི་རོལ་གྱི་བོད་རིག་པ་རྣམས་ཀྱི་གླེང་སློང་ཁྲོད་ཡོད་པའི་རྟ་དབྱངས་ཀྱི་སྐོར་ཡང་མདོར་བསྡུས་ཏེ་བཤད་པ་དེ་དག་ཧ་ཅང་ལེགས་པར་མཐོང་། འོན་ཀྱང་དུས་གང་ཞིག་ནས་བོད་ཀྱི་ཡིག་ཚགས་ཀྱིས་སྐྱེ་བོ་འདི་གཉིས་གཅིག་ཡིན་པར་བསྒྲུབས་པའི་ཚུལ་བསྟན་མི་འདུག
ཞེས་པ་འདི་ནི་སྐུ་ཞབས་ ཞེས་པས་ ༡༩༩༠ ལོར་གསར་འཛུགས་བྱས་པ་ཞིག་ཡིན་པ་དང་། ཁོང་གི་དམིགས་ཡུལ་ནི་ལེགས་སྦྱར་གྱི་བསྟན་བཅོས་ ༥༠ པར་སྐྲུན་བྱེད་རྒྱུའི་འཆར་གཞི་བཟོས་ཏེ་མཐུན་རྐྱེན་སྦྱར་བ་ཞིག་ཡིན་འདུག ད་ལྟའི་ཆར་བསྟན་བཅོས་ལྔ་བཅུ་ལྔ་དྲུག་བརྒལ་ཡོད་སྐད། དེ་དག་གི་སྐོར་ཁོང་ཅག་གི་དྲ་རྒྱ་འདི་ན་གསལ་ལོ།། ://.
ཁི་ལེ་ལེགས་སྦྱར་དཔེ་མཛོད་ཁང་ ཟེར་བ་ཞིག་གིས་ཉེ་ཆར་ཨིན་སྐད་དུ་ཕབ་བསྒྱུར་དང་པར་སྐྲུན་བྱེད་བཞིན་པའི་བསྟན་བཅོས་རྣམས་ཀྱི་ཁྲོད་དུ་རང་ཅག་ལ་ཧ་ཅང་རྒྱུས་མངའ་ཆེ་བའི་རྩོམ་པ་པོ་དཔེར་ན་སློབ་དཔོན་རྟ་དབྱངས་དང་སློབ་དཔོན་དཔའ་བོ། ནག་མོ་ཁོལ། དགེ་དབང་། དབྱུག་པ་ཅན་སོགས་ཀྱི་བསྟན་བཅོས་ཀྱང་ཚུད་འདུག དེ་དག་གི་རེ་ཟུང་གི་པར་རིས་བཀོད་ན།
རྟ་དབྱངས་ལ་རྟ་སྐད་ཅེས་ཀྱང་བྲིས་པ་བྱེ་བྲག་རྟོགས་བྱེད་ཆེན་མོར་ཡོད་ཅིང་། ཡང་སྟོན་པའི་གཏད་རབས་བགྲངས་སྐབས་སུ་ཀླུ་སྒྲུབ་ཀྱི་སྔོན་དུ་ཡང་རྟ་སྐད་ཅེས་པ་ཞིག་ཐོན་གྱིན་འདུག་གོ། གཤམ་གྱི་པར་རིས་ལ་གཟིགས།བུ་སྟོན་རིན་ཆེན་གྲུབ་ ཀྱི་ཆོས་འབྱུང་དུ་འདི་གཉིས་གང་ཟག་ཐ་དད་པ་ཡིན་པ་ལྟ་བུའི་ཚིག་སྦྱོར་སྤེལ་འདུག དེ་ཡང་།
རྒྱ་གར་གྱི་མཁས་པའི་ལོ་རྒྱུས་འདི་དག་ནི་བོད་ཀྱི་ཡིག་ཚགས་ཁྲོད་ནས་དུས་གང་ཞིག་ལ་རྣམ་པ་ཇི་ལྟར་འགྱུར་བའི་ཚུལ་ལ་ཅི་ནས་ཀྱང་དཔྱད་པར་རིགས་ན། འདི་འབྲེལ་གྱི་ཡིག་ཚགས་མཐོང་རིགས་ནས་གཤམ་མཆན་མདོར་ཙམ་རེ་འགོད་གནང་ཡོང་བ་ཞུའོ།། ལོ་སར་ལ་བཀྲ་ཤིས་བདེ་ལེགས།
༢༠༠༨ ལོར་སློབ་དཔོན་རྟ་དབྱངས་ ཀྱི་སངས་རྒྱས་ཀྱི་སྤྱོད་པ་ཞེས་པ་དེ་པར་སྐྲུན་བྱས་པའི་མཚན་བྱང་ལ་ ཞེས་འཁོད་ཅིང་། དེའི་ལོ་ཙ་བ་ནི་ རེད།
འགོས་ལོ་ཙ་བ་གཞོན་ནུ་དཔལ། ཆོས་རྗེ་པཎ་ཆེན་ནགས་ཀྱི་རིན་ཆེན་གྱི་རྣམ་པར་ཐར་པ། ནང་བསྟན་དཔེ་ཚོགས་ལྟེ་གནས་ཀྱི་དྲ་རྒྱར་བཞུགས་པའི་དབུ་མེད་བྲིས་མ། ཤོག་གྲངས་ ༡༤ བ་ ༤
བསྟན་བཅོས་འདི་ཉིད་དེ་སྔར་བོད་སྐད་དུ་མ་འགྱུར་བ་ལ་དྭགས་པ་བློ་བཟང་འཇམ་དཔལ་ལགས་ཀྱིས་བསྒྱུར་གནང་བའི་ཁ་བྱང་དུ་ “མཛེས་དགའ་བོའི་སྙན་དངགས་ཆེན་མོ།”ཞེས་འཁོད་འདུག
༢༠༠༧ ལོར་ མཛེས་དགའ་བོའི་རྟོགས་བརྗོད་སློབ་དཔོན་རྟ་དབྱངས་ཀྱིས་མཛད་པ་ “ ”ཞེས་པ་དེ་པར་སྐྲུན་བྱས་ཤིང་དེའི་ལོ་ཙ་བ་ནི་ རེད།